****

Foto: Bjørn Pierri Enevoldsen

**ERINDRINGSBIO – et filmtilbud til mennesker med demens**

Med ‘ErindringsBio i biografen’ inviterer Det Danske Filminstitut og din lokale biograf/kommune til en filmforevisning på ca. 30 min tilpasset mennesker med let til moderat demens sammen med pårørende, plejepersonale og frivillige. Filmene er kort- og dokumentarfilm fra omkring 1950’erne-1980’erne. Til visningen uddeles en folder med billeder fra filmen(e), der kan danne udgangspunkt for en efterfølgende snak om det levede liv. Så kom i biografen og sæt gang i minderne!

Se mere på [erindringsbio.dk](https://www.danmarkpaafilm.dk/danmark-paa-film/erindringsbio/erindringsbio-i-biografen)

**Program:**

*Datoer og tider*

**Tilmelding:**

*Mail eller billetsystem*

**Praktisk:**

* Hver visning varer ca. 30 minutter og består af 1-3 film.
* Der udleveres en folder med billeder fra filmen(e) til deltagerne.
* Tilmelding er nødvendig.
* Det er gratis at deltage/det koster xx kroner i forplejning at deltage.
* Der er plads til færre deltagere pr. visning end normalt, for at skabe den bedst mulige oplevelse.
* Der vil være mulighed for at sidde ned og drikke kaffe efter filmen.

**Film:**

**BIOPAKKE 1**


**Film 1: *Et par ord om Danmark* (Henning Nystad, 1962)**

‘Et par ord om Danmark’ er et lille portræt af vores land – en kort og uhøjtidelig præsentation af Danmark og danskerne.

Helge Kjærulff-Schmidt guider os gennem landet fra det brusende Vesterhav til Københavns pulserende gader. Vi ser hverdagslivet i landbrug og industri og danskernes interesse for både sport og kunst.

Foto: Det Danske Filminstitut.

**Film 2: *Hvad skal jeg være?* (Theodor Christensen, 1955)**

Her får vi historien om Søren på 15 år, der drømmer om at blive maskinist. Hans forældre forventer derimod, at han tager en studentereksamen.

Filmen er en oplysningsfilm om, hvor vigtig erhvervsvejledning er. Her medvirker folkekære skuespillere som Bodil Udsen og Holger Juul Hansen.

Foto: Det Danske Filminstitut.

**BIOPAKKE 2**

**Film: *Danmarks konge* (Lau Lauritzen Jr., 1957)**

En dokumentarfilm om kong Frederik IX’s daglige virke som statsoverhoved med alt, hvad det indebærer.

Vi oplever kongens royale pligter som fx audiens på Christiansborg og forskellige officielle begivenheder som fx en mindehøjtidelighed i Mindelunden i Ryvangen.

Vi kommer også med ind i de kongelige gemakker, når kongen drikker eftermiddagste med dronning Ingrid og de tre prinsesser i Residenspalæets riddersal.

Foto: Det Danske Filminstitut.

**BIOPAKKE 3**

**Film 1: *God tur (*Kirsten Bundgaard, 1956)**

Et indblik i danskernes ferievaner. Dansk Vandrelaugs film viser glæderne ved at bruge sin dyrebare ferie på cykel- eller vandreture, hvor man kan overnatte på vandrehjem rundtom i Danmark. Nogle har god tid, som parret Else og Jørgen, mens andre, som den unge mand Hans, suser igennem landskabet. Filmens musik er komponeret af Bent Fabricius-Bjerre.

Foto: Det Danske Filminstitut.

**Film 2: *Sol, sommer og badevand* (Henning Ørnbak, 1954)**

Oplysningsfilm om badesikkerhed med Dirch Passer i hovedrollen som den dumdristige, glade badegæst, der glemmer alle forholdsregler. Speakeren, sportsjournalist Gunnar Nu Hansen, fortæller ham heldigvis, hvad han ikke må, og hvorfor han ikke må det.

Foto: Det Danske Filminstitut.

**BIOPAKKE 4**

**Film 1: *Tronfølgerens forlovelse* (Ole Roos, 1966)**

Reportage fra tronfølger prinsesse Margrethe og grev Henri de Monpezats forlovelse. Vi følger parret fra Statsrådet på Christiansborg til kørsel i åben bil med kongen bag rattet til Amalienborg. Fra balkonen hilser de unge forlovede på de tusindvis af feststemte danskere, der tiljubler kongefamilien.

Foto: Det Danske Filminstitut.

**Film 2: *Prinsesse Margrethes bryllup* (Ole Roos, 1967)**

Uddrag af filmen’Prinsesse Margrethes bryllup’*.* Prinsesse Margrethe og grev Henri de Monpezat vies den 10. juni 1967 i Holmens Kirke. Kronprinsessen ankommer i karet og føres op ad kirkegulvet af sin far, kong Frederik IX.

Foto: Det Danske Filminstitut.

**Film 3: *Canadarejsen* (Helge Robbert*,* 1967)**

Vi følger kronprinsesse Margrethe og prins Henrik på statsbesøg i Canada. Vi er med under det officielle besøg, på erhvervsfremstød med ØK og når det nygifte par besøger store turistattraktioner som Niagara Falls.

Foto: Det Danske Filminstitut.

**BIOPAKKE 5**

**Film 1: *Danmark 1974* (Ole Askman*,* 1974)**

Filmen ’Danmark 1974’ tegner med sommerbilleder og musik et portræt af vores smukke land. Der er optagelser fra hele Danmark, bl.a. Fanefjord Kirke på Møn, togturen over Storstrømsbroen, Egeskov Slot på Fyn og Grenen i Skagen. Filmen er produceret for Danmarks Turistråd. Musik af Finn Ziegler.

Sammen med denne film, vises film fra lokalområdet.

Foto: Det Danske Filminstitut.

**BIOPAKKE 6**

**Film 1: *Palads-teatret* (Anders Odsbjerg, 1983)**

Reklamefilm om Nordisk Films biograf Palads Teatret i København efter ombygningen i 1979. Ove Sprogøe som ’Egon Olsen’ guider os rundt i biografen.

Foto: Det Danske Filminstitut.

**Film 2: *Cykelsymfonien* (Åke Sandgren, 1983)**

Et symfoniorkester med Poul Bundgaard som dirigent giver koncert i Odd Fellow Palæet i København. Imens bliver dirigentens cykel stjålet og skifter ejer flere gange. Til slut er cyklen atter tilbage, hvor den kom fra.

Foto: Det Danske Filminstitut.

**Film 3: *Bjørn Wiinblad* (Frank Paulsen, 1969)**


Portrætfilm om multikunstneren Bjørn Wiinblad. Han fortæller om sit arbejde med plakatkun­sten, keramikken samt kulisser og kostumer til scenen. Inspirati­onen henter Wiinblad i musikken og sit eget arbejde. Speak af Susse Wold samt musik af Bent Fabricius-Bjerre og Ib Glindemann.

Foto: Det Danske Filminstitut.

**BIOPAKKE 7**

**Film: *Den store dag* (Jørgen Vestergaard, 1975)**

Filmen følger hele konfirmations­forløbet fra de første forberedelser – indkøb af kjole, konfirmationssang og mad til festen – frem til selve den store dag. De unge mennesker fortæller om, hvorfor de skal konfirmeres, og om det er pengene, festen eller troen på Gud, der betyder mest.

Foto: Det Danske Filminstitut.

**BIOPAKKE 8**

**Film: *Dejlige Danmark* (Henning Ørnbak, 1960)**

 ‘Dejlige Danmark’ er en stemningsfuld turistfilm, hvor den unge amerikaner Jack rejser gennem Danmark med studinen Kirsten. Gennem deres fælles oplevelser ser vi de mest populære turistattraktioner i København, tager en tur rundt til nogle af Danmarks smukkeste steder og får et indblik i dansk kunst, kultur, design, industri og landbrug.

Foto: Det Danske Filminstitut.